钦定古今图书集成/明伦汇编/闺媛典/第026卷 > 汪汝和妻叶氏
## 钦定古今图书集成/明伦汇编/闺媛典/第026卷 > 汪汝和妻叶氏

按《婺源县志》：“叶氏，名兰芝，外庄叶大珽女。年十八，归
坑口汪汝和。和鲜兄弟，体孱弱，不甚笃学。氏至，脱奁
具，延师课和，终岁不数见。和屡试不利，而好行其德，
疏财济乏，氏益助之。生子松，七岁能文章，氏曰：‘是在
此子’。复延师课之，隆礼极至。松垂髫举博学弘词，为
大闻人，皆母教也。氏事舅姑，素以孝闻。及舅姑殁，每”
逢节序，思所嗜，躬调以献，至老不倦。年八十有四，无
病而终。